
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 10. septembra noteikumos Nr. 598 "Latvijas Goda ģimenes apliecības programmas īstenošanas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Izpildot Saeimas Cilvēktiesību un sabiedrisko  lietu komisijas (turpmāk - Komisija) doto uzdevumu (18.06.2025. sēdes protokols Nr. 141.1.9/4-33-14/25 un 01.07.2025.  vēstule Nr.142.1.9/4-16-14/25 Ministru kabinetam) un Saeimas Sociālo un darba lietu komisijas (07.05.2026. vēstule Nr. 142.1.9/9-10-14/26 Ministru kabinetam) doto uzdevumu.
1.2. Mērķis
Mērķa apraksts
Ministru kabineta noteikuma projekts izstrādāts, lai pilnveidotu tiesisko regulējumu, paredzot ik vienai ģimenei, kurā ir trīs vai vairāk bērni un kurā vismaz viens bērns atbilst Ministru kabineta 2024.gada 10.septembra noteikumu Nr. 598  "Latvijas Goda ģimenes apliecības programmas īstenošanas kārtība""  (turpmāk – MK noteikumi Nr.598) 4.1.1.apakšpunktā norādītajiem kritērijiem, tiesības saņemt un turpināt izmantot Sabiedrības integrācijas fonda izsniegto Latvijas goda ģimenes apliecību (turpmāk – Apliecība).
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Skat.sadaļu ""Problēmas un risinājumi".
 
Problēmas un risinājumi
Problēmas apraksts
Saeimas Cilvēktiesību un sabiedrisko  lietu komisijas 2025. gada 18. jūnijā sēdē tika izskatīts jautājums par Saeimas deputātu iesniegto likumprojektu "Grozījumi Bērnu tiesību aizsardzības likumā" (Nr. 890/Lp14) un valsts atbalsta programmas "Latvijas Goda ģimenes apliecības programma" (turpmāk - programma) apliecības saņemšanas ilguma pagarināšana līdz jaunākā bērna pilngadības sasniegšanai vai 24 gadu vecumam.
Sēdes laikā Saeimas Juridiskā biroja pārstāvis norādīja, ka: [..likumdevējs tiesības paplašināt programmas mērķa grupu ir deleģējis Ministru kabinetam un piedāvātie grozījumi, kas ir pietiekami tehniski, ir izdarāmi Ministru kabineta noteikuma līmenī, nevis likumā.].

Saeimas Cilvēktiesību un sabiedrisko lietu komisija 2025.gada 1.jūlijā nosūtīja vēstuli Ministru kabinetam (Nr.142.1.9/4-16-14/25), kurā rosināts noteikt, ka Apliecību un tās piešķirtos atvieglojumus varētu izmantot līdz brīdim, kamēr daudzbērnu ģimenes jaunākais bērns sasniedz 18 gadu vecumu vai 24 gadu vecumu, ja ģimene kvalificējas  MK noteikumu Nr. 598 noteiktajiem kritērijiem. 

Savukārt Saeimas Sociālo un darba lietu komisija 2026.gada 7.maija vēstulē  (Nr.142.1.9/9-10-14/26) Ministru kabinetam aicināja nodrošināt vienlīdzīgu pieeju visām daudzbērnu ĝimenēm, paredzot, ka Apliecība tiek saglabāta vai izsniegta arī tām ģimenēm, kuras saskaņā ar līdzšinējo regulējumu ir zaudējušas vai nav ieguvušas Goda ģimenes statusu, bet atbilstoši jaunajam regulējumam kvalificējas tā saņemšanai. 

Patlaban saskaņā ar MK noteikumu Nr. 598  regulējumu (4.1.1. apakšpunkts), Sabiedrības integrācijas fonds (turpmāk – SIF) Apliecību piešķir, ja personas aprūpē vai ģimenē ir trīs vai vairāk bērnu,  tai skaitā audžuģimenē vai aizbildnībā esoši bērni un pilngadīgas personas, kuras:
-nav sasniegušas 24 gadu vecumu, ja tās iegūst vispārējo, profesionālo vai augstāko izglītību;
-nav sasniegušas 21 gada vecumu vai, ja tās iegūst vispārējo, profesionālo vai augstāko izglītību, – 24 gadu vecumu un kuras, pamatojoties uz pašvaldības sociālā dienesta izvērtējumu, uzturas pie aizbildņa vai audžuģimenē; 
- nav sasniegušas 24 gadu vecumu un pilda valsts aizsardzības militāro dienestu, kas ilgst 11 mēnešus, Nacionālo bruņoto spēku regulāro spēku vai Latvijas Republikas Zemessardzes vienībā vai pilda valsts aizsardzības civilo dienestu, kas ilgst 11 mēnešus.

 
Risinājuma apraksts
Pašreizējais regulējums paredz, ka tiesības saņemt Apliecību ir ģimenēm, kuras atbilst MK noteikumu Nr. 598 4.1.1. apakšpunktā noteiktajiem kritērijiem, tostarp attiecībā uz bērnu skaitu un to vecumu vai statusu (piemēram, izglītības iegūšanu, atrašanos aizbildnībā vai audžuģimenē u. tml.). Atbilstoši šobrīd spēkā esošajai kārtībai ģimene var zaudēt Goda ģimenes statusu gadījumos, kad bērni pakāpeniski sasniedz noteikto vecuma slieksni un vairs neatbilst noteiktajiem kritērijiem, pat ja ģimenē joprojām ir citi bērni.
Praksē tas nozīmē, ka ģimenes, kurās ir trīs vai vairāk bērni, var zaudēt tiesības uz Apliecību tikai tādēļ, ka viens vai vairāki bērni sasniedz vecumu, pēc kura tie vairs netiek ieskaitīti apgādībā esošo bērnu skaitā, lai gan ģimenē joprojām apgādībā ir bērni, kuri atbilst noteiktajiem kritērijiem.
Lai novērstu šādas situācijas un nodrošinātu taisnīgāku un mērķētāku atbalsta piešķiršanu, ar noteikumu grozījumiem paredzēts mainīt pieeju Goda ģimenes statusa noteikšanā. Turpmāk tiks noteikts, ka tiesības saņemt Apliecību būs ikvienai ģimenei, kurā ir trīs vai vairāk bērni un kurā vismaz viens bērns atbilst MK noteikumu Nr. 598 4.1.1. apakšpunktā noteiktajiem kritērijiem.
Šāda pieeja nozīmē, ka:
ģimene nezaudēs Goda ģimenes statusu tikai tādēļ, ka kāds no bērniem sasniedz noteikto vecuma slieksni;
Apliecību varēs saņemt arī tās ģimenes, kuras iepriekš ir zaudējušas statusu minēto iemeslu dēļ vai nav ieguvušas Goda ģimenes statusu;
tiks nodrošināta lielāka atbalsta nepārtrauktība ģimenēm, kurās joprojām aug bērni, kuri atbilst programmas mērķgrupai.
Plānotās izmaiņas ir vērstas uz to, lai Goda ģimenes statuss labāk atspoguļotu ģimenes kopējo situāciju un nenonāktu pretrunā ar programmas mērķi – sniegt atbalstu ģimenēm bērnu audzināšanas periodā.

Turpmākā bērnu vecuma dinamika (piemēram, ja viens no bērniem pēc Apliecības izsniegšanas sasniedz 18, 21 vai 24 gadu vecumu) neietekmēs ģimenes tiesības saglabāt Apliecību līdz noteiktā termiņa beigām. Vienlaikus jānorāda, ka tiesības uz Apliecības derīguma termiņa pagarinājumu attiecas tikai uz tiem bērniem, kuri termiņa pagarinājuma piemērošanas brīdī atrodas vecuma grupā līdz 18, 21 vai 24 gadiem (atkarībā no izglītības ieguves vai dienēšanas valsts aizsardzības dienestā).
Bērniem, kuri vairs neatbilst 4.1.1 apakšpunktā noteiktajiem kritērijiem, tiesības uz Apliecības termiņa pagarinājumu nesaglabājas, tādējādi novēršot risku, ka termiņa pagarinājuma regulējums tiktu interpretēts kā attiecināms uz visiem bērniem neatkarīgi no vecuma, un nodrošina tiesību normas skaidru piemērošanu praktiski un administratīvi.

Tā, piemēram:
1) Ģimenē ir 3 nepilngadīgi bērni – 17, 14 un 10 gadi.
Apliecības izsniegšanas brīdī ģimene atbilst MK noteikumu Nr. 598 4.1.1. apakšpunktā noteiktajiem daudzbērnu ģimenes statusa kritērijiem.
Apliecība tiek izsniegta un attiecīgi vecāks saglabā tiesības izmantot izsniegto Apliecību un saņemt jaunu Apliecību, kā arī pieprasīt jaunu Apliecību visiem nepilngadīgajiem bērniem, kamēr ģimenē vismaz viens bērns atbilst šo noteikumu 4.1.1. apakšpunktā noteiktajiem nosacījumiem.

2) Ģimenē ir 3 pilngadību sasniegušas personas – 19, 21 un 23 gadi.
Apliecības izsniegšanas brīdī ģimene atbilst MK noteikumu Nr. 598 4.1.1. apakšpunktā noteiktajiem kritērijiem. Brīdī, kad kāda no minētajām personām pārsniedz 24 gadu vecumu, šī persona vairs nevar turpināt izmantot Apliecību, tomēr vecāks (aizbildnis, audžuvecāks) var turpināt izmantot izsniegto Apliecību un pretendēt uz tās pagarinājumu, kamēr ģimenē saglabājas pārējie kvalificējošie nosacījumi.

3) Ģimenē ir 3 pilngadīgas personas – 18, 21 un 27 gadi.
Apliecības izsniegšanas brīdī ģimene atbilst MK noteikumu Nr. 598 4.1.1. apakšpunktā noteiktajiem kritērijiem, ja vismaz viens no jaunākajiem bērniem iegūst izglītību vai dienē valsts aizsardzības dienestā. Tā kā viens no bērniem jau ir pārsniedzis 24 gadu vecumu, tad Apliecība tiek izsniegta tikai vecākiem un jaunākajiem bērniem, kuri atbilst noteiktajiem kritērijiem. Proti, jaunietis, kurš Apliecības izsniegšanas brīdī ir sasniedzis 27 gadu vecumu, Apliecību nesaņem.

4) Ģimenē ir 1 nepilngadīgs bērns – 13 gadi, 1 pilngadīga persona 22 gadi, savukārt trešais bērns ir miris.
Apliecības izsniegšanas vai saglabāšanas brīdī ģimene tiek vērtēta, ņemot vērā faktu, ka ģimenē ir bijuši vismaz trīs bērni. Ja ģimenē joprojām ir vismaz viens bērns, kas atbilst MK noteikumu Nr. 598 4.1.1. apakšpunktā noteiktajiem kritērijiem (piemēram, nav sasniedzis pilngadību vai iegūst izglītību, vai pilda valsts aizsardzības dienestu), ģimene saglabā tiesības uz Goda ģimenes Apliecību.
Tādējādi bērna nāves gadījumā ģimene nezaudē Goda ģimenes statusu, ja vien saglabājas atbilstība noteiktajiem kritērijiem attiecībā uz vismaz vienu no bērniem.

Vienlaikus jānorāda, ka arī turpmāk tiek saglabāts SIF noteiktais pienākums ne retāk kā reizi gadā pārbaudīt Apliecības saņēmēju atbilstību attiecīgajiem kritērijiem (tostarp, vai personai nav pārtrauktas vai atņemtas bērnu aizgādības tiesības; vai persona nav reģistrēta parādnieka statusā Uzturlīdzekļu garantiju fonda iesniedzēju un parādnieku reģistrā; par to, vai pilngadīgā persona, kura nav sasniegusi 24 gadu vecumu, turpina iegūt vispārējo, profesionālo vai augstāko izglītību).

Papildus jānorāda, ka daudzbērnu ģimenes statuss un goda ģimenes statuss nav identiski jēdzieni. Daudzbērnu ģimenes statuss ir šaurāks jēdziens, jo Bērnu tiesību aizsardzības likuma izpratnē tas paredz, ka personai ir vismaz trīs bērni, ievērojot likumā noteiktos vecuma un izglītības kritērijus.
Savukārt Goda ģimenes statuss ir uzlūkojams plašāk. Goda ģimenes statusa piešķiršanā tiek vērtēta ģimene kā kopums, un tajā bērni var tikt skaitīti kopā laulātajiem, neatkarīgi no tā, vai visiem bērniem ir viens bioloģiskais vecāks. Līdz ar to Goda ģimenes statusam var kvalificēties arī tādas ģimenes, kurās katram no laulātajiem individuāli nav vismaz trīs bērnu, bet ģimene kopumā atbilst noteiktajiem kritērijiem.
Tādējādi Goda ģimenes statuss aptver plašāku ģimeņu loku nekā daudzbērnu ģimeņu statuss un nav reducējams tikai uz daudzbērnu ģimenes definīciju. Šis jēdzienu nošķīrums ir būtisks, lemjot par valsts atbalsta pasākumu subjektu loku. Goda ģimenes statuss ir veidots kā plašāks atbalsta un atzinības mehānisms, kas aptver lielāku ģimeņu loku nekā daudzbērnu ģimenes statuss, un tā piemērošana nedrīkst nepamatoti tikt sašaurināta, pielīdzinot to tikai daudzbērnu ģimenes definīcijai.

Paredzēts, ka grozījumi stājas spēkā 2027. gada 1. janvārī, lai nodrošinātu pietiekamu pārejas periodu SIF informācijas sistēmu pielāgošanai. Šobrīd SIF ne manuāli, ne automatizēti nav iespējams identificēt tās Goda ģimenes, kurām ir tiesības uz Goda ģimenes statusu saskaņā ar jauno regulējumu. Atbilstoši šobrīd spēkā esošajam regulējumam ģimene šādās situācijās zaudē Goda ģimenes statusu, un attiecīgi informācijas sistēmā par šīm ģimenēm dati netiek uzkrāti. Lai nodrošinātu korektu un vienlīdzīgu jauno tiesību normu piemērošanu, ir nepieciešams veikt būtiskas izmaiņas datu uzkrāšanas un apstrādes risinājumos, tādēļ grozījumu spēkā stāšanās ar 2027. gada 1. janvāri ir uzskatāma par samērīgu un pamatotu.
 
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	-243 935
	0
	-243 935
	-243 935

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	-243 935
	0
	-243 935
	-243 935

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	682 466
	0
	630 893
	630 893

	2.1. valsts pamatbudžets
	0
	0
	0
	682 466
	0
	630 893
	630 893

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	-926 401
	0
	-874 828
	-874 828

	3.1. valsts pamatbudžets
	0
	0
	0
	-926 401
	0
	-874 828
	-874 828

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	926 401
	0
	874 828
	874 828

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Kolonās " izmaiņas, salīdzinot ar vidēja termiņa budžeta ietvaru " uzrādīti Ministriju un to padotības iestāžu negūtie ieņēmumi 2027.gadā un turpmākajos gados:
- saskaņā ar Izglītības ministrijas sniegto informāciju tās padotībā esošo profesionālo izglītības iestāžu negūtie ieņēmumi no maksas pakalpojumiem (piešķirto pakalpojumu atlaides dienesta viesnīcu maksai) ir 15 000 euro;
-saskaņā ar Kultūras ministrijas sniegto informāciju tās padotībā esošo iestāžu negūtie ieņēmumi no biļešu pārdošanas ir 18 935 euro (teātru, koncertorganizāciju, operas un muzeju ieņēmumi);
- saskaņā ar Satiksmes ministrijas sniegto informāciju negūtie ieņēmumi no transportlīdzekļa ekspluatācijas nodokļa un autoceļu lietošanas nodevas ir 210 000 euro.

	6.1. detalizēts ieņēmumu aprēķins
	Saskaņā ar Tieslietu ministrijas sniegto informāciju Latvijas Goda ģimenes apliecības programmas ietvaros tiek piemērots samazināts valsts nodevas apmērs par īpašuma tiesību nostiprināšanu zemesgrāmatā (Ministru kabineta 2009. gada 27. oktobra noteikumu Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"). Līdz ar to ieņēmumi no attiecīgās nodevas potenciāli varētu samazināties par 79 841 euro gadā. Vienlaikus aprēķini ir provizoriski un tie rada nebūtisku ietekmi uz nodevas par īpašuma un ķīlas tiesībām kopējo iekasēto apjomu. 
 

	6.2. detalizēts izdevumu aprēķins
	Kolonās "izmaiņas kārtējā gadā, salīdzinot ar valsts budžetu kārtējam gadam" un "izmaiņas, salīdzinot ar vidēja termiņa budžeta ietvaru" uzrādīti izdevumi 2027.gadā un turpmākajos gados:
- saskaņā ar Satiksmes ministrijas sniegto informāciju noteikumu projekts rada finansiālu ietekmi uz valsts budžeta programmas 31.00.00 Sabiedriskais transports, 31.06.00 apakšprogrammu “Dotācija zaudējumu segšanai sabiedriskā transporta pakalpojumu sniedzējiem” plānotajiem izdevumiem braukšanas maksas atvieglojumu nodrošināšanai sabiedriskā transporta pakalpojumu sniedzējiem. Dotācijas palielinājums gadā indikatīvi tiek prognozēts 630 893 euro (t.sk. PVN) apmērā, t.sk.:
1. 114 708 euro – ja apliecību un tās piešķirtos atvieglojumus varētu izmantot līdz brīdim, kamēr daudzbērnu ģimenes jaunākais bērns sasniedz 18 gadu vecumu vai 24 gadu vecumu;
2.2. 516 185 euro – ja apliecība atjaunota arī tām ģimenēm, kuras saskaņā ar līdzšinējo regulējumu ir zaudējušas tiesības izmantot apliecību;

Vienlaikus, lai esošajās IT sistēmās veiktu nepieciešamās izmaiņas saistībā ar Latvijas Goda ģimenes mērķa grupas paplašināšanu un atbalsta termiņa pagarināšanu.   
                                                                                                                                                                                      2027.gadā tiek prognozēti izdevumi:
- saskaņā ar Sabiedrības integrācijas fonda sniegto informāciju – 50 000 euro (t.sk. PVN 21%) apmērā (960 cilvēkstundas*52,08 euro=50 000 euro);
- saskaņā ar Pilsonības un migrācijas lietu pārvaldes sniegto informāciju – 1 573 euro (t.sk. PVN 21%) apmērā (20 cilvēkstundas*78,65=1 573 euro).
Līdz ar to kopējā noteikumu projekta ietekme uz valsts budžeta izdevumiem tiek prognozēta  2027. gadā 682 466euro (630 893+50 000+1 573) apmērā, 2028. gadā un turpmāk ik gadu 630 893 euro apmērā.

MK Noteikumu projekta paredzētos pasākumus, kas saistīti ar Latvijas Goda ģimenes mērķa grupas paplašināšanu un atbalsta termiņa pagarināšanu, iesaistītās institūcijas īstenos esošā budžeta līdzekļu ietvaros pārstrukturizējot un prioritizējot pasākumu īstenošanu (resoru (Aizsardzības ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija un Viedās administrācijas un reģionālās attīstības ministrija) saskaņojums; MK atbildes vēstule Saeimas Cilvektiesību un sabiedrisko lietu komisijai "Par Latvijas Goda ģimenes programmas saņēmēju loka paplašināšanu" (25-TA-2445).
Noteikumu projektā paredzētos pasākumus Sabiedrības integrācijas fonds īstenos esošo budžeta līdzekļu ietvaros.
 

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Jautājums par papildu valsts budžeta līdzekļu piešķiršanu Satiksmes ministrijas paredzēto pasākumu īstenošanai 2027. gadam un turpmāk ik gadu skatāms Ministru kabinetā likumprojekta “Par valsts budžetu 2027.gadam un budžeta ietvaru 2027., 2028. un 2029.gadam” sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Vienlaikus Satiksmes ministrija izvērtēs arī Satiksmes ministrijas budžeta izpildes rādītājus citās Satiksmes ministrijas budžeta programmās, izvērtējot iespēju daļu no nepieciešamā finansējuma segt Satiksmes ministrijai piešķirto budžeta līdzekļu ietvaros.-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
-
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
-
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/legal_acts/headers/e5829e5b-1064-4c1a-9467-0bee325bfdf2/public_participations
6.3. Sabiedrības līdzdalības rezultāti
Iebildumi un priekšlikumi publiskās apspriešanas laikā (01.12.2025. - 15.12.2025.) TAP portālā netika saņemti. 
6.4. Cita informācija
Cita informācija
Sabiedrības līdzdalība tiek nodrošināta TAP portālā atbilstoši Ministru kabineta 2024. gada 15. oktobra noteikumiem Nr. 639 "Sabiedrības līdzdalības kārtība attīstības plānošanas procesā".
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
MK noteikumu projekts  sekmēs bērnam un ģimenei nepieciešamā atbalsta pieejamību dažādās dzīves jomās un situācijās, kas veicina bērna pilnveidošanos un palīdz ģimenei bērna audzināšanā (pilns atlaižu katalogs pieejams Sabiedrības integrācijas fonda tīmekļa vietnē: https://godagimene.lv/discounts
8.2. Cita informācija
Cita informācija
-

